महिला की डिलीवरी के बाद चोरी हो गया नवजात, नाराज रिश्तेदारों ने अस्पताल में की तोड़फोड़ | child stolen from Health Centre in Nalanda, pelted stones vandalised property - Hindi Oneindia
पटना। बिहार के नालंदा जिले के इस्लामपुर प्राथमिक स्वास्थ्य केंद्र में बच्चा चोरी के आरोप में तोड़फोड़ का मामला सामने आया है। दरअसल महिला कल रात अपने बच्चे की डिलीवरी के लिए प्राथमिक स्वास्थ्य केंद्र पहुंची हुई थी। कथित तौर पर डिलीवरी के बाद एक अन्य महिला ने उसके बच्चे को चुरा लिया जिसके बाद अस्पताल में हंगामा खड़ा हो गया। कथित तौर पर महिला के रिश्तेदार स्वास्थ्य केंद्र पहुंच कर वहां पत्थराबी की और खड़ी गाड़ियों को भी नुकसान पहुंचाया।
इस घटना का एक वीडियो भी सामने आया है जिसमें आप देख सकते हैं किस तरह से लोग अस्पताल पर पत्थर बरसा रहे हैं। पत्थर मार के एम्बुलेंस के साथ तोड़फोड़ की है। इस संबंध में हिलसा, नालंदा के एसडीओं वैभव चौधरी ने कहा कि स्थिति जल्द ही नियंत्रण में आ गई थी। पुलिस मामले की जांच कर रही है। बता दें कि इस घटना की वजह से अस्पताल को काफी नुकसान पहुंचा है।
#WATCH Bihar: Relatives of a woman, who had come to Primary Health Centre in Islampur of Nalanda for delivery of her child last night, pelted stones at & vandalised the property after the child was allegedly stolen by another woman, from the hospital. pic.twitter.com/MDlSUmjNzl
हालांकि अभी तक आधिकारिक तौर पर यह साफ नहीं हो पाया है महिला द्वारा लगाए गए बच्चा चोरी का आरोप सही है या नहीं। लेकिन परिजनों और रिश्तेदारों के नाराजगी के पीछे यही वजह बताई जा रही है। और इसी मामले को लेकर उन्होंने अस्पताल पर पथराव और तोड़फोड़ की है। इस घटना में लाखों रुपए की सरकारी संपत्ति को नुकसान पहुंचाया गया है। पथराव करने वाले आरोपियों को पुलिस ने पकड़ा है या नहीं इस बात की जानकारी अभी तक नहीं मिली है।
bihar nalanda बिहार नालंदा
child stolen from Health Centre in Nalanda, pelted stones vandalised property